Termini de presentació de la sol·licitud: del 7 de juliol al 3 d'agost
Amb la sol·licitud s'ha d'adjuntar la documentació que es detalla a continuació:
a) Memòria explicativa i detallada del projecte per al qual se sol·licita la subvenció, on s'especifiqui les dates d'inici i de finalització previstes i el lloc de realització del projecte.
b) En el cas dels projectes de l'àmbit 3, han d'incloure el currículum de l'autor de la recerca.
c) Un pressupost complet i detallat de despeses i d'ingressos amb indicació del pressupost total del projecte, la quantia de la subvenció que se sol·licita, d'acord amb les limitacions que s'establiran a la convocatòria corresponent, i el detall de les fonts de finançament previstes.
Si el sol·licitant és proposat per obtenir una subvenció caldrà que lliuri el document d' acceptació de l'ajut que trobareu al pas 'Acceptació de la subvenció'.
Per obtenir la condició de beneficiàries les persones físiques o jurídiques sol·licitants han de complir els requisits i les obligacions que estableixen els articles 13 i 14 de la Llei 38/2003, de 17 de novembre, general de subvencions, i els següents:
a) Declarar sobre si s'han demanat i/o obtingut altres subvencions o ajuts públics o privats per a la mateixa activitat, amb indicació de l'entitat condecent i la quantitat sol·licitada i/o obtinguda.
b) Complir la normativa sobre propietat intel·lectual en cas de realitzar l'activitat objecte de la subvenció utilitzant qualsevol element susceptible de generar drets d'autor.
c) Les entitats amb un nombre de 50 persones treballadores o més han de complir l'obligació que estableix l'article 42 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de persones treballadores amb discapacitats sobre el nombre total de les de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
d) Complir el que preveu la Llei 17/2015, de 21 de juliol, d'igualtat efectiva de dones i homes.
e) En el cas d'ens locals o entitats amb una plantilla igual o superior a 25 persones, indicar els mitjans que utilitzen per prevenir i detectar casos d'assetjament sexual i d'assetjament per raó de sexe, i per intervenir-hi, en els seus centres de treball, de conformitat amb el que estableix l'article 29 de la Llei 5/2008, de 24 d'abril, del dret de les dones a erradicar la violència masclista.
f) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, d'acord amb l'article 11.1 de la Llei 17/2015, del 21 de juliol, d'igualtat efectiva de dones i homes.
g) En cas de disposar de centres i establiments oberts al públic, atendre les persones consumidores en qualsevol de les llengües oficials de Catalunya i redactar almenys en català la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic, d'acord amb la Llei 1/1998, de 7 de gener, de política lingüística.
En cas de disposar de centres laborals, els rètols i les informacions de caràcter fix que continguin text que han de figurar a l'interior dels centres laborals adreçats a les persones que hi treballen han de constar almenys en català, d'acord amb la Llei 1/1998, de 7 de gener, de política lingüística.
h) Facilitar la informació que la legislació de transparència imposa a les persones beneficiàries de les subvencions en relació amb l'administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en els supòsits establerts a la Llei 19/2014, del 29 de desembre, de transparència, accés a la informació pública i bon govern.
i) Adherir-se als principis ètics i regles de conducta que s'estableixen a l'Annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
j) En el cas de les entitats sense ànim de lucre, estar inscrites al registre corresponent.
k) En el cas de fundacions i associacions, haver adaptat els estatuts, d'acord amb la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
l) En el cas de les fundacions, haver complert el deure de presentar els comptes anuals al Protectorat de la Generalitat de Catalunya, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
m) En el cas de les persones físiques, estar donat d'alta en el cens de l'impost sobre activitats econòmiques en aquells supòsits en què sigui obligatori.
n) En el cas de les empreses, fer la declaració corresponent en relació amb la base 2.2.b i 2.2.c.
o) En relació als projectes de recerca que utilitzin fons documentals caldrà seguir la Norma de descripció arxivística de Catalunya (NODAC).
La descripció s'ha de fer en un document Excel (.xls) o en format csv.
L'import de l'ajut és un percentatge o fracció del cost total de l'activitat o projecte.
L'import màxim de cada subvenció no ha d'excedir el 80 % de la despesa total assumida pel sol·licitant.
A aquests efectes, es considera pressupost elegible el que es fa constar a la Resolució d'atorgament com a pressupost total del projecte.
L'import de les subvencions no podrà superar la quantitat de:
Cada ens local o entitat sol·licitant podrà presentar un màxim de 2 projectes.
Amb la finalitat de garantir la qualitat dels projectes, el pagament de la subvenció s'ordenarà de la manera següent:
a) El 80% de l'import de la subvenció atorgada es tramita en concepte de bestreta, per a la qual no s'exigeixen garanties, a partir de la notificació de la concessió.
b) El pagament del 20% restant es tramita un cop l'activitat objecte de l'ajut ha estat degudament justificada i s'ha acomplert la finalitat que en va motivar la concessió.
Els ens locals i les entitats beneficiàries, per rebre l'import de les subvencions, han d'estar al corrent de les obligacions amb l'Administració tributària i amb la Tresoreria General de la Seguretat Social en el moment que el departament competent en matèria de recuperació i foment de la memòria democràtica realitzi les comprovacions corresponents amb l'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
La subvenció es paga mitjançant transferència bancària al compte corrent indicat pel sol·licitant.
Descarregueu el formulari clicant a "Ves-hi".
Ompliu la sol·licitud i adjunteu la documentació annexa a l'apartat de "Documentació" de la sol·licitud.
Valideu i signeu la sol·licitud amb el certificat digital i guardeu el document.
Des del mateix formulari, cliqueu "tràmit en línia" i, des de la plana resultant aneu al Pas 3, seleccioneu el fitxer de la sol·licitud i envieu-lo.
Si no disposeu de certificat digital, consulteu aquí com obtenir-ne un.
En el cas dels ens locals, l'òrgan competent de l'ens local ha d'aprovar les sol·licituds, que s'han de formalitzar i trametre pel secretari o el càrrec equivalent de l'ens local, a través dels mitjans telemàtics de l'extranet de les administracions catalanes, a l'adreça http://www.eacat.cat.
En cas de rebre un requeriment específic per a presentar algun document, caldrà atendre's als terminis concrets que s'hi estableixin.
En el cas dels ens locals, l'acceptació de la subvenció i la documentació adjunta s'ha de trametre a través dels mitjans telemàtics de l'extranet de les administracions catalanes des de l'adreça http://www.eacat.cat.
Els ens locals i les entitats beneficiàries han de presentar a l'òrgan instructor, en el termini que s'estableixi en la convocatòria corresponent, un compte justificatiu simplificat d'acord amb el model normalitzat que, per al cas dels ens locals, s'estableix a l'EACAT ( eacat.cat ).
Les persones beneficiàries han de presentar el compte justificatiu simplificat, i adjuntar la documentació següent:
1) Una memòria detallada en format propi que expliqui el compliment de la finalitat del projecte subvencionat, amb indicació de les activitats realitzades i els resultats obtinguts.
2) Una relació classificada de les despeses de la totalitat de l'activitat subvencionada, mitjançant el formulari, amb indicació del creditor i del número d'identificació fiscal, el número de factura o document de valor probatori equivalent en el tràfic mercantil, la data d'emissió, l'import i la data de pagament o venciment i la referència a l'ens finançador de la despesa.
3) En el cas dels ens locals, un certificat de la Intervenció.
Aquest certificat ha d'acreditar la totalitat de les despeses, desglossades per conceptes; ha de justificar, si escau, les despeses indirectes o generals imputades, i ha d'indicar l'import i la procedència dels fons amb què s'han finançat.
4) Una liquidació, ampliant la informació del model de pressupost presentat a la sol·licitud, completa i detallada de les despeses i ingressos finalment executats amb indicació de l'import i la procedència.
5) Declaració justificativa, si escau, que les despeses indirectes són imputables a l'activitat d'acord amb la base 7.2, indicant el criteri d'imputació d'aquestes despeses en relació al projecte subvencionat, amb l'excepció dels ens locals, que es regeixin per la base 19.2.3.
6) Els pressupostos que ha d'haver sol·licitat el beneficiari i la memòria sobre l'elecció, si escau, d'acord amb el que estableix la base 20.h), amb l'excepció dels ens locals que es regeixin per la base 19.2.3.
7) Una mostra dels elements informatius, divulgadors i publicitaris relacionats amb el projecte subvencionat.
8) El producte resultant del projecte subvencionat.
a) En cas de projectes audiovisuals de no ficció: còpia en format digital en un llapis USB del resultat del producte audiovisual.
b) En cas d'edició de publicacions: tres exemplars de l'obra publicada.
c) En cas de projectes de recerca: còpia en format digital del treball de recerca.
d) En cas de projectes destinats a la catalogació, inventari i digitalització de fons: còpia en format digital o enllaç a la web on es trobi del treball resultant.
9) Per justificar la feina realitzada pel propi beneficiari segons la base 7.8, cal adjuntar una declaració justificativa, signada pel beneficiari, que identifiqui les feines detallades i desglossades que s'han fet en el marc de la subvenció, d'acord amb el pressupost presentat en la sol·licitud de subvenció i sense que els imports puguin excedir dels preus de mercat o, si escau, de les tarifes oficials.
Complementàriament a la declaració justificativa, els beneficiaris han d'adjuntar els rebuts de les quotes d'autònoms pagades durant els mesos d'execució de les tasques realitzades.